Skeive skiver

Skeive skiver er et norsk musikkprogram med Rune Halland som gikk på ulike radiokanaler i drøyt 20 år. Programmet var stort sett begrenset til spilling av rock'n'roll og gammelpop fra 1950- og 1960-tallet, alt hentet fra Hallands private platesamling. Programmet gikk på NRK 1981-1993, på P4 1993-2000 og ble etter den tid sendt på ulike lokalradioer i noen år.

Runa Halland har også utgitt flere CD-plater med sine favorittlåter.

 Bakgrunn 
Svein-Erik Lundby og Rune Halland var programledere for en liten radioserie på NRK med tittelen På ville veier. Der spilte de utelukkende noveltysanger som «Paralyzed» med the Legendary Stardust Cowboy og andre lignende skiver fra 1950- og 1960-årene. Da Lundby og Halland fikk gjennomslag for et program som skulle spille gammelpop og rock'n'roll, måtte de prøve å komme opp med et fengende navn. Det var NRKs kulturjournalist Lisa Strindberg som foreslo Skeive skiver. Programmet kom i gang, og helt fra begynnelsen var det utelukkende Hallands platesamling ble spilt. Etter en tid sluttet Lundby. Halland fortsatte som programleder på egen hånd.

Da andre utesteder startet med å arrangere Skeive skiver-kvelder og andre disc jockeyer startet med å reklamere for at de spilte skeive skiver, tok Halland patent på navnet.

Det ble etablert en Facebook-gruppe Skeive skiver tilbake på radio med Rune Halland.

Skeive skiver ved Rune Halland er også en spalte i bladet Blues News.

 CD-plater 
Rune Halland har også valgt ut sangene i en serie på fire CD-plater.

1999: Rune Halland presenterer Skeive Skiver (Arcade 9100201) Discogs
1999: Rune Halland presenterer Skeive Skiver 2 (Arcade 9100211) Discogs
2000: Rune Halland presenterer Skeive (sommer) Skiver - Skeive skiver 3 (Arcade 9100225)
2001: Rune Halland presenterer Skeive Skiver 4 (Arcade 9100237) Discogs

 Kilder 
Rune Halland (30. september 2012)

 Referanser 

Kategori:Radioprogrammer på NRK Radio
Kategori:Radioprogrammer på P4
Kategori:Norske musikkprogrammer på radio
Kategori:Norske radioprogrammer fra 1980-årene
Kategori:Norske radioprogrammer fra 1990-årene